laion/Wikipedia-Exotic huggingface dataset:
שי רייכנר

שמואל יואל שי (שי) רייכנר (נולד ב-24 במאי 1982) הוא פוליטיקאי ישראלי, המכהן כראש המועצה אזורית נחל שורק מאז 2021. בעבר כיהן כסמנכ"ל דיגיטל ופיתוח כלכלי וכסמנכ"ל הכספים בפועל בחברה למתנ"סים, חברה ממשלתית, ולפני כן היה מנכ"ל מתנ"ס המועצה האזורית נחל שורק. רייכנר נולד בירושלים, וגדל בשכונת גבעת מרדכי. הוא למד בבית הספר היסודי 'לדוגמה' ולאחריו למד בישיבה התיכונית בני חיל. בתום לימודיו, התגייס לצה"ל לגדוד שמשון. סיים את שירותו הצבאי כסמב"ץ של חטיבת ירושלים. עם תום שירותו הצבאי, החל רייכנר בפעילותו הציבורית. שימש בין היתר כיו"ר אגודת הסטודנטים במכללת גבעת וושינגטון במשך כשנתיים, ואף כחבר בפורום ארגון הסטודנטים הארצי. לאחר מכן עבד כמתווך דירות, בגיל 29, מונה למנהל המתנ"ס של מועצה אזורית נחל שורק הממוקם ביישוב יד בנימין. משמש כדירקטור בחוג הידידים של עמותת 'יד תמר', התומכת ומסייעת למשפחות חולי סרטן ומצבי משבר. בנוסף, היה ממייסדי הקרן לערבות הדדית ואף שימש כיושב הראש שלה במשך 3 שנים בהמשך שימש כסמנכ"ל דיגיטל והפיתוח הכלכלי וסמנכ"ל הכספים בפועל בחברה למתנ"סים הארצית וכמנכ"ל האגודה לעידוד וקידום מרכזים קהילתיים בישראל, בה הוא עדיין משמש כדירקטור כיום. באוגוסט 2021, הודיע על כוונתו להתמודד בבחירות המיוחדות לראשות המועצה האזורית נחל שורק שהוכרזו עם פרישתו מהתפקיד של אלי אסקוזידו. בבחירות שהתקיימו ב-26 באוקטובר ניצח רייכנר בסיבוב הראשון לאחר שגבר על ארבעה מועמדים אחרים. גם בבחירות לרשויות המקומיות שהתקיימו ב-27 בפברואר 2024, התמודד רייכנר כמועמד עצמאי, וזכה לשיעור תמיכה של 81%. משנת 2022 מכהן רייכנר כחבר ועדה מחוזית של מינהל התכנון וחבר הוועדה המרחבית לתכנון ובנייה – שורקות; זאת בנוסף להיותו דירקטור באיגוד ערים לאיכות סביבה ומ"מ יו"ר האיגוד, דירקטור ברשות נחל וניקוז שורק לכיש, יו"ר החברה הכלכלית נחל שורק, יו"ר הנהלת מתנ"ס נחל שורק. לרייכנר תפקידים משמעותיים בוועדות מרכזיות בשלטון האזורי: יו"ר ועדת הצעירים ויו"ר ועדת התחבורה. לרייכנר תואר במסלול לימודי משפט ללא תזה לבוגרי מדעי החברה ומדעי הרוח באוניברסיטת בר-אילן, תואר ראשון בחינוך גופני במכללת גבעת וושינגטון ותואר דוקטור בכלכלה מאוניברסיטת אימפרסיאל בקוסטה ריקה; בנוסף לסיום קורס ניהול מערכות מידע במכללת ג'ון ברייס. רייכנר תושב היישוב יד בנימין, נשוי ואב לחמישה ילדים. אשתו, רויטל, עוסקת בחינוך. בן דודו הוא העיתונאי אלישיב רייכנר. שי רייכנר מתמודד לראשות מועצת נחל שורק, באתר ערוץ 7, 25 באוגוסט 2021 אלדה נתנאל, שיי רייכנר ראש המועצה האזורית נחל שורק זכה בקדנציה נוספת, באתר יישובניק, ‏28 בפברואר 2024
ריאן שרקי

מאתיס ריאן שרקי (בצרפתית: Mathis Rayan Cherki; בערבית: ماتيس ريان شرقي; נולד ב-17 באוגוסט 2003 בליון שבצרפת) הוא כדורגלן צרפתי המשחק בעמדת הקשר ההתקפי בקבוצת אולימפיק ליון מליגת העל הצרפתית ובנבחרת צרפת עד גיל 23. שרקי גדל במחלקת הנוער של אולימפיק ליון מליגת העל הצרפתית. הוא ערך 11 הופעות באולימפיק ליון ב', קבוצת המילואים של המועדון, בהן הבקיע חמישה שערים. ב-19 באוקטובר 2019 ערך את הופעת הבכורה שלו בקבוצה הראשונה של המועדון, בתיקו 0-0 נגד דיז'ון במסגרת המחזור העשירי בעונת 2019/2020 בליגה. בסך הכול ערך בעונה זו שש הופעות ליגה. ב-27 בנובמבר 2019 ערך את הופעת הבכורה שלו בליגת האלופות, בהפסד 0–2 לזניט סנקט פטרבורג במסגרת שלב הבתים לעונת 2019/2020. בעונת 2020/2021 ערך 27 הופעות ליגה, בהן הבקיע שער אחד. נכלל בסגל הנבחרת האולימפית של צרפת לטורניר הכדורגל באולימפיאדת פריז (2024). מדיה וקבצים בנושא ריאן שרקי בוויקישיתוף ריאן שרקי, ברשת החברתית אקס (טוויטר) ריאן שרקי, ברשת החברתית אינסטגרם ריאן שרקי, באתר Transfermarkt ריאן שרקי, באתר Soccerway ריאן שרקי, באתר BDFutbol ריאן שרקי, באתר WorldFootball.net ריאן שרקי, באתר FootballDatabase.eu ריאן שרקי, באתר ESPN JO 2024 - Football : les quatre réservistes des Bleus déterminés, la liste définitive est connue, באתר Ouest-France, ‏ 4 ביולי 2024 (בצרפתית)
שמוליק דניאל

שמוליק דניאל (נולד ב-1985) הוא ספורטאי פאראלימפי ישראלי. דניאל התגייס לצבא הגנה לישראל בגיל 18, ושירת ביחידת אגוז. בשנת 2005, בגיל 20, נפצע קשה בגבו במהלך פעולה מבצעית בהר דב. עמוד השדרה נפגע, והוא רותק לכיסא גלגלים. את קריית הספורט שלו החל בשנת 2015 כטניסאי. באותה השנה קיבל את אות המופת השיקומי על תהליך שיקום ייחודי. בשנה העוקבת החל לעסוק בענף החתירה בסירת יחיד. בשנת 2018 הגיע למקום ה-13 אליפות אירופה הפאראלימפית בחתירה. בתחרות הבאה הגיע למקום השישי, והבטיח את מקומו במשחקים הפאראלימפיים בשנת 2021 בטוקיו. בשנת 2021 הגיע למקום הרביעי באליפות אירופה הפאראלימפית בחתירה באיטליה. ייצג את ישראל במשחקים הפאראלימפיים (טוקיו 2020). שמוליק דניאל עובד במשרד האוצר בנוסף לאימוני החתירה. דניאל מוכר כנכה צה"ל על ידי ארגון נכי צה"ל. הוא מתגורר במודיעין, יחד עם אשתו ושלושת ילדיהם. שמוליק דניאל, ברשת החברתית פייסבוק פירוט השתתפותו בתחרויות המשחקים הפאראלימפיים באתר הרשמי של IPC (באנגלית) ארגון נכי צה"ל, שמוליק דניאל – חתירה "מצדיעים": סיפורו של החותר שמוליק דניאל, באתר ‏מאקו‏, 26 באוגוסט 2021 שמוליק דניאל, באתר הוועד הפאראלימפי הישראלי
כרים אדיימי

כרים דויד אדיימי (בגרמנית: Karim David Adeyemi; נולד ב-18 בינואר 2002 במינכן שבגרמניה) הוא כדורגלן גרמני המשחק בעמדת החלוץ בקבוצת בורוסיה דורטמונד מהבונדסליגה ובנבחרת גרמניה. אדיימי גדל במחלקות הנוער של באיירן מינכן ואונטרהאכינג. לפני עונת 2018/19 חתם אדיימי ברד בול זלצבורג מהבונדסליגה האוסטרית. בין השנים 2018–2020 הושאל אדיימי לליפרינג מהליגה האוסטרית השנייה. ב-3 ביוני 2020 ערך אדיימי את הופעת הבכורה שלו במדי רד בול זלצבורג בליגה, בניצחון 0–2 על ראפיד וינה, במסגרת המחזור ה-23 לעונת 2019/20. ב-10 במאי 2022 חתם אדיימי בשורות בורוסיה דורטמונד ל-5 שנים תמורת 38 מיליון אירו. ב-29 ביולי ערך את הופעת הבכורה שלו במועדון, בניצחון 0–3 על מינכן 1860 במסגרת הסיבוב הראשון של הגביע הגרמני לעונת 2022/23. במשחק זה הבקיע את שער הבכורה שלו במועדון. ב-5 בספטמבר 2021 ערך אדיימי את הופעת הבכורה שלו בנבחרת גרמניה, כשנכנס כמחליף בניצחון 0–6 על נבחרת ארמניה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת. נכלל בסגל נבחרת גרמניה לטורניר מונדיאל 2022. רד בול זלצבורג ליגת העל האוסטרית: 2019/20, 2020/21, 2021/22 הגביע האוסטרי: 2019/20, 2020/21, 2021/22 גרמניה עד גיל 21 אליפות אירופה בכדורגל עד גיל 21: 2021 אישיים מלך השערים בליגה האוסטרית: 2021/22 (19 שערים, יחד עם ג'אקומו וריוני) נבחרת העונה בליגה האוסטרית: 2021/22 מדיה וקבצים בנושא כרים אדיימי בוויקישיתוף כרים אדיימי, ברשת החברתית אקס (טוויטר) כרים אדיימי, באתר Transfermarkt כרים אדיימי, באתר Fussballdaten.de (בגרמנית) כרים אדיימי, באתר Soccerway כרים אדיימי, באתר WorldFootball.net כרים אדיימי, באתר National Football Teams כרים אדיימי, באתר FootballDatabase.eu כרים אדיימי, באתר ESPN SERVUS IN SALZBURG, KARIM ADEYEMI! באתר הרשמי של רד בול זלצבורג, 4 ביוני 2018 (בגרמנית) Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית)
אם תלך במסע אל אס די

אם תלך במסע אל אס די הוא שיר מאת יונה וולך הנכלל בספר אוסף שיריה "מופע". השיר נכתב על ידי וולך כשהייתה בת 21, לאחר אשפוז בבית חולים פסיכיאטרי שבמהלכו טופלה ב-LSD. בשנת 2014 הלחין המוזיקאי אבנר גייגר את השיר וביצע אותו לראשונה. השיר אינו פסיכדלי במהותו, אך הוא מעיד על הנזקים שבשימוש לא מיטיב בחומרים פסיכדליים. השיר עוסק בחרדת המוות של המשוררת: אני עודי שם מול החלון הגיליוטינה האדומה נשקפת ממנו ראשי עומד להיערף עדיין אני שם מחכה לרגע הבא חרדת הקיום כולו יורדת עלי כמאכלת. — מתוך השיר אם תיתקע במסע אל אס די ניר גורלי, יונה וולך במסע אל-אס-די, באתר הארץ, 13 ביולי 2014 נדב נוימן, אם תלך למסע LSD: על מקומה הנשכח של הפסיכדליה בשירה העברית, ‏12 בינואר 2017 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
אחיה קליין

אחיה קליין (נולד בספטמבר 1991) הוא ספורטאי פאראלימפי ישראלי, ייצג את ישראל במשחקים הפאראלימפיים (טוקיו 2020). בשנת 2013, בגיל 22, נפצע קליין אנושות ממטען חבלה שהונח באחת מהמנהרות מרצועת עזה לשטח ישראל. כתוצאה מהפיצוץ, איבד את ראייתו כמעט לחלוטין. הוא חזר לשירותו הצבאי כקצין הנדסה, חרף פציעתו האנושה. בשל אופן פציעתו, הוכנסה לתו"ל הצה"לי חובת הרכבת משקפי מגן בעת פעילות מבצעית, ערכת משקפי המגן נקראו "שומר אחי" על שמו של קליין[דרוש מקור]. בשנת 2019 הגיע למקום השישי באליפות העולם הפאראלימפית לחתירה באוסטריה, לצד ברק חצור, סימונה גורן, שי לי מזרחי, מיכל פיינבלט, סלאח שהאין וההגאית מרלנה מילר. באותה שנה נישא לבת זוגו שירלי וקיבל את אות המופת השיקומי על ידי ארגון נכי צה"ל. בשנת 2021 השתתף במשחקים הפאראלימפיים, בתחרות החתירה לרביעיות מעורבים. קליין וקבוצתו העפילו לגמר לאחר שבמוקדמות א' הגיעו למקום השלישי ובמוקדמות ב' למקום השני, את הגמר סיימה קבוצת החתירה במקום השישי. קליין מוכר כנכה צה"ל. הוא מתגורר בתל אביב-יפו יחד עם אשתו ובנם. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) ארגון נכי צה"ל, סירת רביעייה – חתירה זאב אברהמי, מעזה לטוקיו - אחיה קליין שנפצע במנהרת חמאס ייצג את ישראל במשחקים הפראלימפיים: "אני לא גיבור", באתר ynet, 20 ביוני 2021 לי נעים, ‏מפציעה קשה להישג אדיר במשחקים הפראלימפיים: סיפורו המרגש של אחיה קליין, באתר ‏מאקו‏, 4 בספטמבר 2021 רון בן ישי, אליאור לוי ויואב זיתון, תקרית בגבול עזה: 5 לוחמים נפצעו, אחד קשה, באתר ynet, 1 בנובמבר 2013 מתן צורי, שש שנים אחרי שכמעט התעוור בעזה, אחיה צעד אל החופה, באתר ynet, 8 בנובמבר 2019 אברהם תשובה, פראלימפיים: נבחרת ישראל בחתירה עלתה לאולימפיאדה, באתר ynet, 29 באוגוסט 2019 יניב טוכמן‏, כל אחד והסיפור שלו: הכירו את המשלחת הפראלימפית לטוקיו, באתר וואלה, 17 באוגוסט 2021 Rowing - PR3 Mixed Coxed Four - PR3Mix4+, Paralympic.org, ‏27-29, August 2021
ברק חצור

ברק חצור (נולד ב-16 בנובמבר 1985) הוא ספורטאי פאראלימפי ישראלי. ייצג את ישראל במשחקים הפאראלימפיים (טוקיו 2020). חצור נולד בישוב הושעיה שבעמק יזרעאל. בגיל 19, התגייס לגדס"ר צנחנים. בשנת 2006, בגיל 20, נפצע ברגליו במהלך פעילות מבצעית בג'נין. כשלושה חודשים לאחר הפציעה, החל את קריית הספורט שלו. תחילה, עסק בכדורסל נכים, כדי לשמור על כושר מיטבי. לאחר כמה שנים בהן השתתף בתחרויות כדורסל בינלאומיות, עבר לענף החתירה. הוא הצטרף לנבחרת החתירה הלאומית של מדינת ישראל, לצד אחיה קליין, סימונה גורן, שי לי מזרחי, מיכל פיינבלט, סלאח שהאין וההגאית מרלנה מילר. באליפות העולם הפאראלימפית לחתירה הגיעה הנבחרת למקום שישי והבטיחה את השתתפותה במשחקים הפאראלימפיים בשנת 2021. בשנת 2021 השתתף במשחקים הפאראלימפיים. חצור וקבוצתו העפילו לגמר לאחר שבמוקדמות א' הגיעו למקום השלישי ובמוקדמות ב' למקום השני, את הגמר סיימה קבוצת החתירה במקום השישי. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) ארגון נכי צה"ל, סירת רביעייה – חתירה יונתן קריא, ‏מספורט לספורט: סיפורו המרגש של ברק חצור, באתר ערוץ הספורט, 18 באוגוסט 2021 מערכת אתר ערוץ הספורט, ‏צפו: פצועי צה"ל שחותרים לאולימפיאדה, באתר ‏מאקו‏, 7 במאי 2019 אברהם תשובה, פראלימפיים: נבחרת ישראל בחתירה עלתה לאולימפיאדה, באתר ynet, 29 באוגוסט 2019 יניב טוכמן‏, כל אחד והסיפור שלו: הכירו את המשלחת הפראלימפית לטוקיו, באתר וואלה, 17 באוגוסט 2021 Rowing - PR3 Mixed Coxed Four - PR3Mix4+, Paralympic.org, ‏27-29, August 2021
אם תיתקע במסע אל אס די

אם תיתקע במסע אל אס די הוא שיר מאת יונה וולך. השיר ראה אור בהוצאת הקיבוץ המאוחד בשנת 1985 כחלק מספר אוסף שיריה "מופע". בשנת 1965 אשפזה עצמה וולך בבית חולים פסיכיאטרי בטלביה, ונטלה חלק מטיפול ניסיוני מצוי של שנות ה-60 של המאה ה-20. באשפוזה טופלה ב-LSD, שהיה לכלי טיפול פסיכואקטיבי מקובל. ככלל, בקרב פסיכיאטרים ברחבי העולם המערבי. גם לאחר שחרורה, המשיכה וולך להתנסות בסמים פסיכואקטיביים, כגון מסקלין. התנסויות אלו השפיעו באופן ישיר על כתיבתה, בין אם בשיריה שעסקו בהתנסות הסמים, כשירה "אם תלך במסע אל אס די", ובין אם בשיריה שתיארו חוויה פסיכדלית. את השיר "אם תיתקע במסע אל אס די" כתבה בערוב ימיה, ואת ספר אוסף שיריה - "מופע", בו נכלל השיר, פרסמה ערב פטירתה. השיר אינו פסיכדלי במהותו, אך הוא מעיד על הנזקים שבשימוש לא מיטיב בחומרים פסיכדליים. השיר עוסק בתיאור הנזקים שנגרמו למשוררת עצמה בעקבות מסעותיה והתנסויותיה בסמים פסיכואקטיביים. בעוד בשיר אם תלך למסע אל אס די מזהירה וולך את הקורא מפני מסע אל השימוש בסמים, ומה צפוי לו שם, בשיר ההמשך זה וולך מזהירה את הקורא מכך שמסע האל אס די תמיד יישאר בתוכו. כפי שהיא מעולם לא הצליחה לחזור ממסע זה. אם תתקע במסע אל.אס.די תזכור אותי אני שלא חזרתי משם אם תתקע עם דעה על עצמך אם אתה תקוע עם דעה על עצמך בדוק היטב אולי לא שבת ממסע אל.אס.די שנדמה לך שהוא נגמר מזמן אך הוא ממשיך בתוכך — מתוך השיר אם תלך במסע אל אס די מילות השיר "אם תלך למסע אל אס די" ושיר ההמשך "אם תיתקע במסע אל אס די". נדב נוימן, אם תלך למסע LSD: על מקומה הנשכח של הפסיכדליה בשירה העברית, ‏12 בינואר 2017
הבעל הנצחי

הבעל הנצחי (באנגלית: The Constant Husband) הוא סרט קומדיה בריטי משנת 1955 בבימויו של סידני גיליאט, עם רקס הריסון, קיי קנדל, מרגרט לייטון וססיל פרקר בתפקידים הראשיים. העלילה היא על אדם שאיבד את זכרונו וכאשר הוא מנסה להיזכר מתברר שהוא נשוי בו זמנית לשבע נשים שמכירות אותו בשמות שונים. בסרט הזה הכיר רקס הריסון את קיי קנדל והתפתח ביניהם רומן שבסופו התגרש הריסון מלילי פלמר והתחתן עם קנדל שכבר הייתה חולה בלויקמיה ומתה בגיל 32. צ'ארלס האת'וויי (רקס הריסון) מתעורר במלון בעיירת חוף בווילס ואינו יודע דבר על עברו. זכרונו נמחק לחלוטין. הוא משוחח עם אנשים והם חושבים אותו ללא נורמלי עד שהוא מתעלף ברחוב ונלקח לבית חולים. הרופא לא מצא אצלו דבר חריג ומזעיק את הפסיכיאטר ד"ר לואלין (ססיל פרקר) מקרדיף. הוא קובע שצ'ארלס סובל מאמנזיה על רקע של מתח נפשי ומבטיח לעזור לו. בעזרת קבלה לשכירת רכב בלונדון הוא מסיע את ריצ'רד לסוכנות המכוניות שם הוא מזוהה כצ'ארלס האת'וויי עם כתבתו. לואלין מביא את צ'ארלס לביתו ומתברר שנמצאת שם אשתו מוניקה (קיי קנדל) לה הוא נשוי חצי שנה. בביתה יש סטודיו לצילום. הפסיכיאטר מסביר לה את רצינות העניין וכשהיא מתפנה מעבודתה היא מקרינה לצ'ארלס סרטון מהחתונה שלהם אבל הוא מתקשה להיזכר. היא אומרת לו שהוא עבד במחלקת המחקר של משרד החימוש. הפסיכאטר מצייד אותו בחופשת מחלה לחודש אבל כשהוא מגיע לבניין המשרדים הוא טועה במשרד, נחשד בשכרות ונזרק משם. בלילה מסיעה אותו מוניקה למועדון שלו שם מתברר שהוא מועמד לדין משמעתי על שחבט במשרת האיטלקי לואיג'י (ג'ורג' קול) וזרק אותו מהמרפסת. מסתבר שצ'ארלס נשוי ללולה (ניקול מורי), קרובתו של לואיג'י. כשהוא יוצא מהמועדון חוטף אותו לואיג'י עם אדם נוסף ומביאים אותו לקרקס בו מופיעה לולה כאקרובטית. לולה מכירה אותו בשם פיטר. בעזרת בני משפחתה היא מביאה אותה לחדרה וכולאת אותו שם. צ'ארלס מוצא בארון מעיל ובו פתק שמירת חפצים מתחנת הרכבת. הוא מצליח לפרוץ מהחדר ולקבל את מזוודתו ולחרדתו מסתבר לו שהוא נשוי לעוד חמש נשים - ברידג'ט, אן, קלרה, ג'ואנה, אליזבת, סה"כ שבע נשים.... תוך זמן קצר הפרשה מתפוצצת ברחבי בריטניה ואירופה. צ'ארלס מכונה ביגמיסט מקצועי. כל נשותיו מכירות אותו בשמות שונים - ויליאם, צ'ארלס, פיטר, פייטרו, ביל. הוא מופיע בכותרות ראשיות בכל העיתונים, כולל עיתון ביידיש. בעיתון די יידישע שטימע הופיעה כותרת ראשית - דער נייע שלמה המלך און זיינע וויבר, אוט ער פארלויירן זיין זיכרון? צ'ארלס נכלא ומועמד למשפט על התחזות ועל ביגמיה. עורכת הדין מיס צ'סטרמן (מרגרט לייטון) נשכרת להגנתו. לבית המשפט באות רק נשים וכן שבע נשותיו. צ'סטרמן מנסה לשכנע את השופט והמושבעים שמדובר באדם שסובל מבעיה נפשית שגורמת לו להיות ביגמיסט מקצועי. בנאום מרגש היא פונה לשופט ולמושבעים שלא ינתקו את צ'ארלס מאנשים ומהמולת העיר וישלחו אותו למקום שקט ומנותק מהכל. למשמע זאת מתעורר צ'ארלס וטוען כי הוא אשם ורוצה לשבת במקום שקט כמו בית סוהר. הוא הורס את כל טענותיה של הסנגורית שלו שפורצת בבכי וכן הנשים באולם, כולל נשותיו. לאחר תקופת המאסר הוא משתחרר. בחוץ מחכה לו קהל רב של תקשורת, נשים ושבע נשותיו. הוא חוזר מיד לבית הסוהר ובורח על נפשו מהדלת האחורית. הסנגורית עוקבת אחריו ומציעה לו טרמפ והוא עולה למכוניתה. "הבעל הנצחי", במסד הנתונים הקולנועיים IMDb (באנגלית) "הבעל הנצחי", באתר AllMovie (באנגלית) "הבעל הנצחי", באתר Rotten Tomatoes (באנגלית) "הבעל הנצחי", במסד הנתונים הקולנועיים KinoPoisk (ברוסית) קדימון לבעל הנצחי, באתר יוטיוב הבעל הנצחי, באתר TCM המלך שלמה החדש ואשתו, האם איבד את זכרונו?
Return to Forever (אלבום)

Return to Forever (בעברית: בחזרה אל הנצח) הוא אלבום פיוז'ן ג'אז מאת צ'יק קוריאה, הראשון כמוביל ההרכב Return to Forever עם מיילס דייוויס, סטנלי קלארק, איירטו מוריירה, פלורה פורים וג'ו פארל. שלא כמו באלבומים מאוחרים יותר של הקבוצה, האלבום יצא לאור על ידי חברת התקליטים ECM עמה עבד קוריאה עד אז. האלבום לא יצא בארצות הברית עד 1975. התקליט נחשב לא פעם לאחד האלבומים הקלאסיים בז'אנר, וכולל טכניקות וכלים אלקטרוניים לראשונה, שיופיעו בהמשך באלבומים רבים של קוריאה. האלבום הגיע למקום 8 במצעד אלבומי הג'אז של בילבורד. צ'יק קוריאה - פנדר רודס סטנלי קלארק - גיטרה בס (רצועות 1–3), קונטרבס (רצועה 4) ג'ו פארל - חליל, סקסופון סופרן איירטו מוריירה - תופים, כלי הקשה פלורה פורים - שירה, כלי הקשה מדיה וקבצים בנושא Return to Forever בוויקישיתוף מידע על האלבום Return to Forever באתר MusicBrainz מידע על האלבום Return to Forever באתר AllMusic האלבום Return to Forever באתר Discogs האלבום Return to Forever באתר ספוטיפיי Return to Forever - Chick Corea, Return to Forever | Songs, Reviews, Credits | AllMusic (באנגלית), נבדק ב-2021-08-26 ביקורת על האלבום באתר AllMusic ריצ'רד קוק ובריאן מורטון, The Penguin Guide to Jazz Recordings, ספרי פינגווין 2008, עמ' 304 ג'יי סוונסון, The Rolling Stone Jazz Record Guide, רנדום האוס/רולינג סטון 1985, עמ' 50
משאלתה של אנאבל

משאלתה של אנאבל (באנגלית: Annabelle's Wish) הוא סרט הנפשה אמריקאי שהופץ לצפייה ביתית בשנת 1997 לחג המולד. את הסרט ביים רוי וילסון והפיקה אותו ברברה דיון-לאונרד. הסרט מספר על אנאבל, עגלה אשר חולמת להיות אחד האיילים של סנטה קלאוס. בדיבוב המקורי, זמר הקאנטרי רנדי טרוויס היה הקריין בסרט וקת' סוסי דיבבה את אנאבל. הסרט הופץ במקור בקלטות וידאו ב-21 באוקטובר 1997 על ידי Hallmark Home Entertainment. בישראל הסרט הופץ בדיבוב עברי בשנת 2002 בקלטות וידאו ובDVD שהופץ על ידי חמישה כוכבים. 4 שנים לאחר מכן הסרט שודר בגרסתו העברית בערוץ יסבבה בשנת 2006. הסרט מתרחש בעיירה בדיונית קטנה בעיר טנסי, שם עגלה צעירה בשם אנאבל נולדה בערב חג המולד. לאחר שפגשה את סנטה קלאוס, היא חלמה להיות איילת צפון עם יכולת של תעופה, והביעה משאלה לעוף בעצמה. באותו הזמן, לאחר שקיבלה באופן זמני את היכולת לדבר, התיידדה אנאבל עם בילי, נכדו של החקלאי, אשר הפך לאילם עקב שרפה איומה באסם ונשימת עשן. במשך השנה הם למדו את המשמעות על חברות והתמודדו עם משברים ביחד והבינו שכל אחד מהם יכול להגשים את חלומו. בחג המולד הבא אנאבל נתנה לבילי את הקול שלה וכך איבדה את היכולת לדבר, אמה של אנאבל סיפרה לבילי שזו הייתה המשאלה שלה. בסוף הסרט, כאשר בילי נעשה מבוגר והתחתן עם אמילי, חברת ילדותו ואהובתו, סנטה קלאוס נתן לאנאבל את המשאלה שלה, להפוך לאחד מהאיילים של סנטה ולעוף יחד איתם, כמו כן היכולת שלה לדבר חזר אליה. כאשר היא עפה עם סנטה, בילי נופף לה לשלום. קת' סוסי - אנאבל ג'רי ואן דייק - סבא צ'ארלס בייקר, סבו של בילי רנדי טרוויס - מספר קלוריס ליצ'מן - דודה אגנס, דודתו העשירה והסנובית של בילי, רוצה לקבל את בילי עקב "חג מולד מושלם" קיי אי קאטר - סנטה קלאוס ג'ניפר דרלינג - סטאר, אמא של אנאבל אריאה קארזון - אמילי, חברתו הטובה של בילי ג'ים ורני - גאס הולדר, חברו לשעבר של צ'ארלס בייקר צ'רלי קרונין - באקי הולדר, בנו של גאס ג'יימס לאפרטי - באסטר הולדר, בנו השני של גאס רו מקלנהן - סקארלט ג'רי האוזר - רזון סטיב מקאל - ינשופי בריאן קאמינגס - גול התרנגול ג'יי ג'ונסון - אוזן מרי קיי ברגמן וטראס מקנייל - תרנגולות קלנסי בראון - שריף / עורך דין את גרסת הדיבוב העברי ביימה מאיה בר שלום והפיקו עוזי פוקס ובתי בן יער. גרסת הדיבוב העברי הוקלטה באולפני נ.ל.ס. קארין אופיר - אנאבל דודו זר - סבא בייקר גלעד קלטר - מספר / בילי המבוגר נורית בנאי קורן - דודה אגנס עמי מנדלמן - סנטה קלאוס מאיה בר שלום - סטאר / אמילי המבוגרת גיורא קנת - גול התרנגול ניר רון - ינשופי יורם יוספסברג - שריף שרי גולד - סקארלט גיל קפטן - גאס / אוזן יואב בר לב - רזון לירון זייד - באקי אורי הר לב - באסטר אייל כהן - בילי תמר רימר - אמילי שירי הסרט בוצעו בידי עוזי פוקס, אורלי טרי ושרית עלמני. שירי הסרט בוצעו בגרסת המקור על ידי מיטב זמרי הקאנטרי, ביניהם רנדי טרוויס, אליסון קראוס, בת' נילסן צ'אפמן, דולי פרטון, קווין שארפ וננסי גריפית'. "משאלתה של אנאבל", במסד הנתונים הקולנועיים IMDb (באנגלית) "משאלתה של אנאבל", באתר AllMovie (באנגלית) "משאלתה של אנאבל", באתר Rotten Tomatoes (באנגלית) "משאלתה של אנאבל", במסד הנתונים הקולנועיים KinoPoisk (ברוסית) משאלתה של אנאבל, במיזם "אישים" לתיעוד היצירה הישראלית
ויליאם פנהלו הנדרסון

ויליאם פנהלו הנדרסון (באנגלית: William Penhallow Henderson‏: 1877–1943) היה צייר, אדריכל ומעצב רהיטים אמריקאי. ויליאם פנהלו הנדרסון נולד בשנת 1877 במדפורד, מסצ'וסטס. אביו, ויליאם אוליבר הנדרסון, היה חברו של הצייר ויליאם אדוארד נורטון וצייר חובב בעצמו. במהלך ילדותו של הנדרסון, המשפחה עברה מספר פעמים והתיישבה בטקסס בשנת 1879 ובקליפטון, קנזס בשנת 1886. כשחזר לבוסטון בשנת 1891, למד הנדרסון בבית הספר לאמנות במסצ'וסטס, ובשנת 1899 נכנס לבית הספר לאמנויות יפות של מוזיאון בוסטון, ולמד אצל אדמונד צ'ארלס טרבל. בשנה שלאחר מכן זכה במלגת נסיעות של פייג' למשך שנתיים של לימודים באירופה. במסעותיו בשנים 1902–1903, הוא היה בלונדון, שם התוודע לג'ון סינגר סרג'נט, לאחר מכן נסע גם לפריז, ברלין, דרזדן, מדריד. בשנת 1905 נשא לאישה את אליס קורבין, משוררת ועוזרת עורך במגזין "פואטרי". ילדתם היחידה, אליס אוליבר הנדרסון, נולדה בשנת 1907. בשנים 1904 עד 1910 לימד הנדרסון באקדמיה לאמנויות יפות בשיקגו. בשנת 1904 צייר במקסיקו ובאריזונה עם עמיתו קרל נ' ורנץ. הנדרסון מימן את ספרה של אשתו "סיפורי האגדות הטובים ביותר של הנדרסון", ומכירותיו מימנו את הטיול השני שלו לאירופה בין השנים 1910–1911. בשנת 1914 בנה ועיצב הנדרסון בית וסטודיו באילינוי. באותה שנה הוזמן על ידי פרנק לויד רייט לעצב ציורי קיר עבור גני מידוויי, שיקגו. לרוע המזל, ציורי הקיר נפגעו זמן קצר לאחר השלמתם. בשנה שלאחר מכן הוא עיצב את התפאורה והתלבושות להפקת תיאטרון של "אליס בארץ הפלאות" בשיקגו. מאחר שאשתו אליס קורבין הנדרסון חלתה בשחפת, בשנת 1916 עברה משפחת הנדרסון עברה לסנטה פה, ניו מקסיקו. בשנת 1918 הועסק הנדרסון בסן פרנסיסקו כדי לצבוע בצבעי הסוואה גוף של ספינות במהלך מלחמת העולם הראשונה. בשנת 1925 הקים הנדרסון, יחד עם חתנו ג'ון אוונס, את חברת הבנייה הפואבלו-ספרדית, שבאמצעותה תכנן ובנה בתים פרטיים רבים וכמה מבני ציבור, כולל משרד כרטיסי הרכבת בסנטה פה. הנדרסון הצליח גם בעיצוב רהיטי עץ מגולפים. באמצע שנות השלושים מונה לפרויקט האמנויות הפדרלי, שבגינו השלים שישה ציורי קיר לבניין בית המשפט הפדרלי של סנטה פה. בשנת 1937 תכנן הנדרסון את הכנסייה של הנוואחו, בסנטה פה, שהפך למוזיאון להיסטוריה ומורשת של האינדיאנים בני הנוואחו. הנדרסון מת בשנת 1943 בטסוקה שבניו מקסיקו. עבודותיו שוכנות באוספים הקבועים של המכון לאמנות בשיקגו, איגוד האמנות של דנבר, מוזיאון לאמנות בניו מקסיקו, מוזיאון לאמנות טאוס ומוזיאון אלבוקרקי לאמנות והיסטוריה. ביתו בסנטה פה רשום במרשם הלאומי של מקומות היסטוריים ברובע ההיסטורי של קמינו דל מונטה סול. מדיה וקבצים בנושא ויליאם פנהלו הנדרסון בוויקישיתוף
ארכנולוגיה

ארכנולוגיה (אנגלית: Arachnology; מהמילה היוונית αραχνη, אֲרַכְנֶה, עכביש) היא תחום המחקר הזואולוגי של עכבישים ואורגניזמים הקשורים אליהם כגון עקרבים, דמויי עקרב, קוצרים, המכונים כקבוצה בשם עכבישנים. חקר הקרציות וקרדית אבק הבית לא נכלל בארכנולוגיה, ומכונה אקרולוגיה. המדענים החוקרים את העכבישים נקראים ארַכְנולוגים. אחת מהארכנולוגיות המפורסמות בעולם היא הישראלית פרופסור אמריטה יעל לובין, מאוניברסיטת בן-גוריון. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
Light as a Feather

Light as a Feather (בעברית: קל כמו נוצה) הוא אלבום האולפן השני של להקת הפיוז'ן ג'אז Return to Forever בהובלת הפסנתרן צ'יק קוריאה. הסגנון המוזיקלי באלבום נשאר זהה כמעט לחלוטין לשהיה באלבומם הראשון של ההרכב, Return to Forever, ונע בין ג'אז, ג'אז לטיני ומוזיקה ספרדית. האלבום הוקלט בחברת התקליטים פולידור רקורדס, שתשמש כחברת ההקלטות לשאר אלבומי הלהקה. אלבום זה מאופיין בנגינתו של סטנלי קלארק על הקונטרבס, שתתחלף באלבומים הבאים בגיטרה בס. האלבום נפתח עם הרצועה "You’re Everything" בנגינתו של קוריאה על הפסנתר החשמלי. השיר מציג צד רגוע וענוג של האלבום עם שירתה של פלורה פורים על רקע נגינתו האיטית של קוריאה. באמצע השיר נפתח קטע מהיר במקצב סמבה, אולם עדיין מנוגן בווליום חלש. בסופה של רצועה זו עובר האלבום לשירים "Captain Marvel" ו-"Light as a Feather", שניהם שירים קצביים ומהירים מאוד הכוללים מאפיינים רבים מהמוזיקה הלטינית, כמו כלי הקשה אקזוטיים ונגינת חליל מהיר. האלבום מסתיים עם שלושה שירים נוספים, שניים מהם מהקלאסיקות הגדולות של קוריאה: "500 Miles High" ו-"Spain". המנגינה הבסיסית של האחרון לקוחה מהיצירה הספרדית "Concierto de Aranjuez" של חואקין רודריגו (1939). Light as a Feather זכה בתואר אלבום הג'אז של השנה ממגזין פלייבוי בשנת 1972 ונבחר על ידי מגזינים וסקרים רבים כאחד מאלבומי הג'אז הגדולים ביותר שהוקלטו אי פעם. האלבום מופיע ברשימת "1,000 האלבום שעלייך לשמוע לפני מותך" מאת טום מון. מידע על האלבום Light as a Feather באתר MusicBrainz מידע על האלבום Light as a Feather באתר AllMusic האלבום Light as a Feather באתר Discogs האלבום Light as a Feather באתר ספוטיפיי ביקורת על האלבום באתר AllMusic הרנן קמפבל, "Return to Forever Light as a Feather (1973) album review, מגזין Sputnikmusic (2012) ג'יי סוונסון, The Rolling Stone Jazz Record Guide, רנדום האוס/רולינג סטון 1985, עמ' 50 ריצ'רד קוק ובריאן מורטון, The Penguin Guide to Jazz Recordings, ספרי פינגווין 2008, עמ' 304 Light as a Feather | 1000 Recordings to Hear Before You Die, archive.is, ‏2014-01-06